Document ID: /roh_data/filtered/fineweb-2-filterrobots_roh.jsonl.gz/62484

La regiun da skis Corviglia, Marguns, Piz Nair è uschè gronda ch’ils sportists che passentan lur vacanzas en l'Engiadin’Ota na badan betg grond il travasch dal cup mundial da skis quests dis. Malgrà ch'in’entira spunda è serrada per las differentas cursas, han ils sportists anc adina la pussaivladad da traversar la muntogna via tunnels.
In auter mund da l’autra vart da la muntogna
Per quels che na vulan insumma betg vegnir involvids en la gestiun da las cursas, datti la regiun da skis da Marguns, nua ch’ins na bada strusch nagut dal final da las cursas da l’autra vart da la muntogna.
Quai saja er bun uschia, manegia la gronda part dals giasts. Mintgin possia uschia decider sez tge ch’el vul: Emoziuns e festa dad ina vart, quietezza e divertiment sin pista da l’autra vart.